cyanic-selkie/wikianc huggingface dataset:
Διάπλους Μεσσηνιακού Κόλπου
Ρεκόρ διαδρομής
Αναφέρονται οι πέντε καλύτερες επιδόσεις όλων των διοργανώσεων στο μεσσηνιακό διάπλου στην απλή διαδρομή Καλαμάτα-Κορώνη, απόστασης 30 χλμ. Στην τέταρτη θέση βρίσκεται η καλύτερη επίδοση από Έλληνα. Την πέτυχε ο Γιώργος Χαρχαρής από το Βόλο το 2004.
Οι πέντε καλύτερες γυναικείες επιδόσεις καθώς και καλύτερος χρόνος που έχει πετύχει Ελληνίδα κολυμβήτρια στον απλό διάπλου είναι:
Οι νικητές
Είναι γνωστοί οι ακόλουθοι νικητές και νικήτριες του μεσσηνιακού διάπλου:
Σημειώσεις:
1'''Συμ. (τ)''': αριθμός συμμετεχόντων αθλητών (τερματίσαντες αθλητές). 2 Το 2012 ο αγώνας διεξήχθη στη διαδρομή Καλαμάτα-Στούπα. 3 Το 2015 και 2016 ο αγώνας διεξήχθη στη διαδρομή Καλαμάτα-Βελίκα-Καλαμάτα, αλλά στην ίδια απόσταση 30χλμ.
Παραπομπές
Κατηγορία:Κολύμβηση στην Ελλάδα
Υπαστυνόμος Β΄
Ο Υπαστυνόμος Β΄ αποτελεί τον χαμηλότερο βαθμό αξιωματικού στην ιεραρχία της Ελληνικής Αστυνομίας. Ανήκει στην κατηγορία των Κατωτέρων Αξιωματικών από κοινού με τον Υπαστυνόμο Α΄ και τον Αστυνόμο Β΄. Αποτελεί βαθμό μεγαλύτερο του Ανθυπαστυνόμου και μικρότερο του Υπαστυνόμου Α΄. Αντίστοιχοι βαθμοί στον Στρατό Ξηράς είναι ο Ανθυπολοχαγός, στο Πολεμικό Ναυτικό και στο Λιμενικό ο Σημαιοφόρος, στην Πολεμική Αεροπορία ο Ανθυποσμηναγός και στην Πυροσβεστική ο Ανθυποπυραγός.
Οι Δόκιμοι Υπαστυνόμοι της Σχολής Αξιωματικών Ελληνικής Αστυνομίας με την αποφοίτησή τους προάγονται στον βαθμό του Υπαστυνόμου Β΄ και δύνανται να προαχθούν έως και τον βαθμό του Αντιστρατήγου κατά την διάρκεια της θητείας τους. Οι Ανθυπαστυνόμοι του Τμήματος Επαγγελματικής Μετεκπαίδευσης Ανθυπαστυνόμων με την αποφοίτησή τους προάγονται στον βαθμό του Υπαστυνόμου Β΄ και δύνανται να προαχθούν έως και τον βαθμό του Αστυνομικού Υποδιευθυντή κατά την διάρκεια της θητείας τους.
Ο Υπαστυνόμος Β΄ καταλαμβάνει οργανική θέση Υπαστυνόμου από κοινού με τον Υπαστυνόμο Α΄. Ο ελάχιστος χρόνος παραμονής στον βαθμό είναι 4 έτη.
Διακριτικά
Τα διακριτικά βαθμού του Υπαστυνόμου Β΄ αποτελούνται από ένα μεταλλικό αστέρα χρώματος ασημί τα οποία τοποθετούνται στον διαμήκη άξονα των επωμίδων, κατά σειρά από τη βάση προς την κορυφή, ή στο αριστερό πέτο της στολής εκστρατείας κεντητά σε μικρογραφίες.
Παραπομπές
Κατηγορία:Ελληνική Αστυνομία Κατηγορία:Αστυνομικοί βαθμοί
Κέρι Κινγκ
Ο Κέρι Κινγκ (πραγ. όνομα "Kerry Ray King") είναι Αμερικάνος κιθαρίστας της Thrash Metal μουσικής, γνωστός ως ιδρυτικό μέλος του συγκροτήματος Slayer.
Βιογραφία
Ο Κέρι Κινγκ γεννήθηκε στις 3 Ιουνίου 1964 στο Λος Άντζελες των Ηνωμένων Πολιτειών. Ξεκίνησε να παίζει κιθάρα σε εφηβική ηλικία και το πρώτο συγκρότημα στο οποίο συμμετείχε έπαιζε διασκευές σε τραγούδια του Πατ Μπουν. Το 1981, γνώρισε τον κιθαρίστα Τζεφ Χάνεμαν και ξεκίνησαν τη συνεργασία τους παίζοντας τραγούδια των Iron Maiden και των Judas Priest. Στη συνέχεια, πρότειναν στον Τομ Αράγια να αναλάβει το μπάσο και τα φωνητικά του νεοσύστατου σχήματος και τη θέση του ντράμερ πήρε ο Ντέιβ Λομπάρντο, τον οποίο γνώρισαν όταν ήρθε στο σπίτι του Κινγκ για να τους παραδώσει μία παραγγελία πίτσας.
Το "Reign in Blood" του 1986 ανέβασε τη δημοτικότητα του συγκροτήματος μπαίνοντας στο Billboard Hot-100, φτάνοντας στο # 94. Αυτό το άλμπουμ θεωρείται ένα από τα καλύτερα στην ιστορία του χέβι μέταλ και το καλύτερο στο Thrash Metal. Εκείνη τη χρονιά, ο Κινγκ έκανε την πρώτη του γκεστ εμφάνιση στο τραγούδι "No Sleep till Brooklyn" των Beastie Boys.
left|thumb|170px|Ο Κέρι Κινγκ το 2004 Οι Slayer κυκλοφόρησαν τα επιτυχημένα "South of Heaven" (1988) και "Seasons in the Abyss" (1990), και το 1991 συμμετείχαν στην περιοδεία "Clash of the Titans" με τους Megadeth, τους Anthrax και τους Alice in Chains.
Το 1992 αποχώρησε από το συγκρότημα ο Λομπάρντο για να αντικατασταθεί από τον Πολ Μπόσταφ, με τον οποίο κυκλοφόρησαν το χρυσό "Divine Intervention" του 1994, το οποίο έφθασε στο # 8 στις Ηνωμένες Πολιτείες. Ακολούθησε το "Undisputed Attitude" (1996) το οποίο περιείχε διασκευές σε τραγούδια πανκ συγκροτημάτων και το "Diabolus in Musica" του 1998, ανεβαίνοντας και τα δύο στο αμερικανικό Top-40.
Το 2000, συμμετείχε στο τραγούδι "Goddamn Electric" από το άλμπουμ "Reinventing the Steel" των Pantera και την επόμενη χρονιά κυκλοφόρησε το "God Hates Us All" με τους Slayer, φτάνοντας στο # 28. Εκείνη τη χρονιά, επέστρεψε στο συγκρότημα ο Λομπάρντο και περιόδευσαν παίζοντας ολόκληρο το δίσκο "Reign in Blood", με το όνομα της περιοδείας να είναι "Still Raining".
Στην τριακονταετή καριέρα τους, ο Κινγκ με τον Χάνεμαν υπήρξαν οι βασικοί συνθέτες των τραγουδιών των Slayer και ο Κινγκ έχει γίνει γνωστός για τα "χαοτικά" του σόλο κιθάρας.
Ένα άλλο χαρακτηριστικό της καριέρας του είναι οι συνεχείς διαπληκτισμοί και δημόσιες προσβολές με τον κιθαρίστα των Megadeth, Ντέιβ Μαστέιν, αλλά και με μέλη άλλων συγκροτημάτων όπως οι Machine Head, οι Metallica, κ.α..
Ο Τζεφ Χάνεμαν πέθανε το 2013 και τα υπόλοιπα μέλη των Slayer τον αντικατέστησαν με τον Γκάρι Χολτ των Exodus. Η νέα σύνθεση, κυκλοφόρησε δύο χρόνια αργότερα τον δίσκο "Repentless".
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Ροκ μουσικοί
Νορμ Φέργκιουσον
Ο Ουίλιαμ Νόρμαν "Νορμ" Φέργκιουσον (αγγλικά: William Norman "Norm" Ferguson, 2 Σεπτεμβρίου 1902 - 4 Νοεμβρίου 1957) ήταν Αμερικανός σκηνοθέτης κινούμενων σχεδίων (animator) της Disney και ένας από τους βασικότερους για το ύφος της εταιρείας τη δεκαετία του 1930. Περισσότερο, είναι γνωστός για τη συνεισφορά του στη δημιουργία του χαρακτήρα Πλούτο, μία από τις πιο γνωστές φιγούρες της Disney. Ωστόσο, του πιστώνεται και η ανάπτυξη των χαρακτήρων Μαύρος Πιτ και Μεγάλος Κακός Λύκος. Ο Φέργκιουσον ήταν γνωστός στο στούντιο ως Νορμ ή Φέργκι. Επίσης, ήταν ένας από τους βασικούς animator της μάγισσας, στην πρώτη μεγάλου μήκους ταινία της Disney, Η Χιονάτη και οι επτά νάνοι. Πέθανε σε ηλικία 55 ετών από ανακοπή καρδιάς, στην Καλιφόρνια.
Εξωτερικοί σύνδεσμοι
Κατηγορία:Σκηνοθέτες κινουμένων σχεδίων Κατηγορία:Αμερικανοί animators
Γκόρνια Λουπλιάνιτσα
Η Γκόρνια Λουπλιάνιτσα (σερβικά κυριλλικά: Горња Лупљаница) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 431 κατοίκους.
Εξωτερικοί Σύνδεσμοι
Κατηγορία:Οικισμοί της Ντέρβεντα Κατηγορία:Οικισμοί της Ντέρβεντα με κροατική πληθυσμιακή πλειοψηφία
Μαρία Ιωσηφίνα της Σαξονίας (1867-1944)
Βιογραφία
Η Μαρία Ιωσηφίνα Λουίζα Φιλιππίνα Ελισάβετ Πία Αγγελική Μαργαρίτα ήταν η δεύτερη κόρη του Γεωργίου της Σαξονίας και της Μαρίας Άννας της Σαξονίας-Κοβούργου & Γκότα, κόρης του Φερδινάνδου Β΄ της Πορτογαλίας.
Οικογένεια
Παντρεύτηκε το 1886 τον Όθωνα Φραγκίσκο της Αυστρίας και είχε τέκνα:
Παραπομπές
Κατηγορία:Οίκος των Βέττιν Κατηγορία:Πριγκίπισσες της Αυστρίας
Πρωτεπιστάτης του Αγίου Όρους
Σύμφωνα με τον Καταστατικό Χάρτη του Αγίου Όρους, Πρώτος ή Πρωτεπιστάτης, ονομάζεται ένα από τα τέσσερα μέλη της Ιεράς Επιστασίας, η οποία αποτελεί όργανο, όπου οι αποφάσεις λαμβάνονται με πλειοψηφία, καθώς ο Πρωτεπιστάτης, ανάμεσα στους υπόλοιπους τρεις Επιστάτες, θεωρείται πρώτος μεταξύ ίσων.
Επιστασία
Μόνον οι Μονές Μεγίστης Λαύρας, Βατοπαιδίου, Ιβήρων, Χιλιανδαρίου και Διονυσίου έχουν το δικαίωμα να στέλνουν ανά 5 χρόνια ένα μοναχό ή ιερομόναχο τους, ο οποίος αναλαμβάνει Πρώτος ή Πρωτεπιστάτης του Αγίου Όρους. Τα υπόλοιπα μοναστήρια στέλνουν ανά 5 χρόνια μοναχό ή ιερομόναχο, ο οποίος αναλαμβάνει Επιστάτης.
Κατ’ αυτό τον τρόπο, οι Μονές χωρίζονται σε πέντε τετράδες, κάθε μία από τις οποίες, έχει επικεφαλής μία από τις παραπάνω Μονές:
Βυζαντινή Περίοδος
Στην Βυζαντινή περίοδο ο Πρώτος είχε πολύ πιο ουσιαστικά και σημαντικά καθήκοντα:
Ο τελευταίος Πρώτος, εμφανίζεται το 1593 και ακολουθεί μια περίοδος πενήντα περίπου ετών, όπου δεν υπάρχει εκλεγμένος Πρώτος ούτε κανείς υπογράφει έτσι. Το 1781 έγινε από τον Οικουμενικό Πατριάρχη Γαβριήλ μια προσπάθεια επαναφοράς του θεσμού με την παλαιά μορφή του, όμως υπήρξαν αντιδράσεις από τα μεγάλα μοναστήρια.
Σήμερα, «Άγιος Πρώτος», προσφωνείται ο Πρωτεπιστάτης.
Κατάλογος Πρωεπιστατών
{| class="wikitable" ! Διάρκεια θητείας ! Πρωτεπιστάτης ! Ιερά Μονή
Θήρων ο Ακραγαντίνος
Ο Θήρων ο Ακραγαντίνος (– 473 π.Χ.) ήταν ένας αρχαίος Έλληνας τύραννος της πόλης του Ακράγαντα στη Σικελία.
Βιογραφικά στοιχεία
Η χρονολογία της γέννησης του Θήρωνα δεν είναι γνωστή, ξέρουμε μόνο ότι ήταν γιος του Αινεσιδήμου. Το 488 π.Χ. έγινε τύραννος του Ακράγαντα και σύντομα συμμάχησε με τον Γέλωνα, ο οποίος εκείνη την εποχή έλεγχε τη Γέλα, και από το 485 π.Χ. τις Συρακούσες. Ο Γέλων αργότερα έγινε γαμπρός του Θήρωνα.
Ο Θήρων μπήκε σε πόλεμο με την πόλη της Σελινούντας και τον τύραννο της Ιμέρας, Τήριλλο. Ως εκ τούτου, ο τελευταίος, εξορίστηκε από την πόλη του και στη συνέχεια ζήτησε συμμαχία από την Καρχηδόνα μέσω του γαμπρού του Αναξίλα, που ήταν τύραννος του Ρηγίου. Ο Θήρων κατέλαβε την Ιμέρα αλλά στη συνέχεια η πόλη πολιορκήθηκε από τον επικουρούμενο υπό του Τηρίλλου στρατό των Καρχηδονίων. Το 480 π.Χ., ο Θήρων, με την υποστήριξη του Γέλωνος, κέρδισε τη μεγάλη μάχη έξω από τα τείχη της Ιμέρας εναντίον των Καρχηδονίων και των συμμάχων τους.
Κατά τη διάρκεια της βασιλείας του Θήρωνος, ο Ακράγαντας μαζί με τις Συρακούσες και τον Σελινούντα σχημάτισαν ένα είδος «τριανδρίας» που κυριάρχησε στην ελληνική Σικελία κατά τη χρονική εκείνη περίοδο.
Ο Θήρων πέθανε το 473 π.Χ. και τον διαδέχθηκε ο γιος του Θρασυδαίος, ο οποίος πολύ σύντομα νικήθηκε από τον αδελφό και διάδοχο του Γέλωνος, τον Ιέρωνα Α΄. Μετά από αυτή την ήττα, ο Ακράγαντας τέθηκε υπό τον έλεγχο των Συρακουσών.
Ολυμπιονίκης
Ο Θήρων υπήρξε Ολυμπιονίκης στο τέθριππο κατά τους Ολυμπιακούς αγώνες του 476 π.Χ., για τη νίκη του αυτή ο Πίνδαρος του αφιέρωσε δύο Ολυμπιακές ωδές (2 & 3). Ο ποιητής Σιμωνίδης ο Κείος ήταν επίσης μέλος της αυλής του Θήρωνα.
Εχεκράτης ο Θεσσαλός
Ο Εχεκράτης από τη Θεσσαλία υπήρξε υπουργός του Πτολεμαίου Δ΄ Φιλοπάτορα, κατά την προετοιμασία του πολέμου εναντίον του Αντιόχου Γ΄ το 219 π.Χ.. Δουλειά του ήταν να στρατολογήσει πολεμιστές και να τους κατατάξει σε λόχους. Ο Πτολεμαίος τού είχε εμπιστευθεί την αρχηγία των Ελλήνων μισθοφόρων του Πτολεμαίου και όλο το μισθοφορικό ιππικό. Είχε έξοχες επιδόσεις, ιδίως στη Μάχη της Ραφίας το 217 π.Χ. .
Πηγή
Εχεκρατης Εχεκρατης
Λούτερ (κρατήρας)
Ο Λούτερ (Luther) είναι κρατήρας πρόσκρουσης διαμέτρου 10 χλμ. στη Σελήνη. Βρίσκεται στο βορειοδυτικό μέρος της Θάλασσας της Γαλήνης. Στα νότια-νοτιοανατολικά του είναι ο μεγάλος κρατήρας Ποσειδώνιος.
Το χείλος του κρατήρα, που ονομάστηκε έτσι προς τιμήν του Γερμανού αστρονόμου Καρλ Τέοντορ Ρόμπερτ Λούτερ (Karl Theodor Robert Luther), έχει κυκλικό σχήμα και μορφή που θυμίζει αυτή ενός φλιτζανιού, δίχως ενδείξεις ιδιαίτερης διάβρωσης.
Βιβλιογραφία
Κατηγορία:Κρατήρες Σελήνης
Σεργκέι Πριχόντκο
Ο Σεργκέι Εντουάρντοβιτς Πριχόντκο (Сергей Эдуардович Приходько· γενν. 12 Ιανουαρίου 1957 στη Μόσχα) είναι Ρώσος διπλωμάτης και πολιτικός. Το 2013 μετά την παραίτηση του Βλαντισλάβ Ζουρκόφ διορίστηκε εντός της κυβερνήσεως Πούτιν β΄ αναπληρωτής πρωθυπουργός και επίσης αρχηγός του επιτελείου της Κυβέρνησης.
Βιογραφία
Αποφοίτησε από το Ινσιτούτο Διεθνών Σχέσεων της Μόσχας το 1980. Μετά την αποφοίτηση του διορίστηκε Πρέσβης της Σοβιετικής Ένωσης στην Τσεχοσλοβακία. Στη συνέχεια υπηρέτησε σε διάφορες πολιτικές θέσεις εντός της ΕΣΣΔ και της Ρωσίας. Για παράδειγμα διορίστηκε αναπληρωτής διευθυντής του Υπουργείου Εξωτερικών της Ρωσίας την περίοδο 1993-1997 καθώς και βοηθός του Προέδρου. Το 2013 διορίστηκε β' αναπληρωτής πρωθυπουργός εντός της Κυβέρνησης Μεντβέντεφ.
Παραπομπές
Πρικχοντκο Πρικχοντκο
Μποϊκάτικα Παξών
Εξωτερικοί σύνδεσμοι
Κατηγορία:Χωριά των Παξών Κατηγορία:Δήμος Παξών Κατηγορία:Χωριά του νομού Κέρκυρας
Ιαπωνική μυθολογία
Στους ιαπωνικούς μύθους στηρίζεται η προέλευση της αυτοκρατορικής οικογένειας της Ιαπωνίας, η οποία έχει θεϊκές καταβολές. Η ιαπωνική λέξη για τον Αυτοκράτορα της χώρας, "tennō" (天皇), σημαίνει "αυτοκράτορας εξ ουρανού".
Ιαπωνικός Μύθος της Δημιουργίας
Οι δυο θεοί ερωτεύτηκαν κι όταν αποφάσισαν να ζευγαρώσουν, έκαναν το γύρο της στήλης σε αντίθετες κατευθύνσεις και η Ιζανάμι πρώτη απηύθυνε χαιρετισμό στον Ιζανάγκι. Από την ένωσή τους προήλθαν οι Χιρούκο και Αουασίμα, τα οποία όμως ήταν δύσμορφα και τα έστειλαν με μια βάρκα μακριά στην ανοιχτή θάλασσα. Οι υπόλοιποι θεοί τους υπαγόρευσαν ότι έγινε αυτό, επειδή στη συνάντησή τους ο Ιζανάγκι έπρεπε να χαιρετίσει πρώτος, γιατί ποτέ μια γυναίκα δεν πρέπει να μιλάει πριν από έναν άνδρα. Έτσι, η Ιζανάμι πήγε στον κάτω κόσμο, όμως ο Ιζανάγκι ήθελε τόσο πολύ να την δει που αποφάσισε να κατέβει στον κάτω κόσμο να την δει. Αυτή του η απόφαση όμως δεν ήταν σωστή γιατί εάν περίμενε την Ιζανάμι για λίγο καιρό ακόμα, η Ιζανάμι θα μπορούσε να ξανά ανέβει στον πάνω κόσμο, όμως η Ιζανάμι είχε ήδη φάει από την τροφή του κάτω κόσμου και έτσι το πρόσωπό της είχε παραμορφωθεί. Όταν λοιπόν ο Ιζανάγκι κατέβηκε την είδε και από την ασχήμια της τρόμαξε και έφυγε χωρίς να την πάρει μαζί του. Μετέπειτα ο Ιζανάγκι επειδή είχε σιχαθεί έκανε μπάνιο και από τα μάτια του βγήκαν η θεά του ήλιου και η θεά του φεγγαριού ,καθώς και από τη μύτη του βγήκε η θεά του χάους και της καταστροφής.
Θεϊκή προέλευση του Αυτοκράτορα
Σύμφωνα με το θρύλο, η θεά Αματεράσου εγκαθίδρυσε την αυτοκρατορική οικογένεια της Ιαπωνίας, στέλνοντας τον εγγονό της, Νινίγκι, να κατοικήσει στη γη, με δώρα έναν καθρέφτη, ένα περιδέραιο και το σπαθί Κουσανάγκι του θεού Σουσάνοο. Ο Νινίγκι έγινε δεκτός ως άρχοντας της Ιαπωνίας και τα θεϊκά δώρα αποτέλεσαν τους θησαυρούς του στέμματος της αυτοκρατορικής οικογένειας. Παντρεύτηκε τη θεά του όρους Φούτζι και γέννησαν τρεις γιους, ένας από τους οποίους ήταν ο πατέρας του Τζίμου Τέννο, του πρώτου ιστορικού Ιάπωνα αυτοκράτορα (660 π.Χ.), από τον οποίο προέρχεται η ιαπωνική αυτοκρατορική οικογένεια.
Παραδόσεις και μύθοι
Οι λαϊκές ιστορίες της Ιαπωνίας έχουν μεγάλες επιρροές από το Σιντοϊσμό και το Βουδισμό, τις δυο κύριες θρησκείες της χώρας. Αφηγούνται ιστορίες κωμικών ή παράξενων χαρακτήρων και καταστάσεων, υπερφυσικών όντων, όπως οι Μποντισάτβα, οι Κύριοι της Συμπόνοιας, οι Κάμι (θεοί και πνεύματα), γιοκάι (μυθικά τερατώδη όντα όπως τα τένγκου), φαντάσματα, δράκους και ζώα με υπερφυσικές ικανότητες όπως η αλεπού κιτσούνε, το τανούκι, η γάτα μπακενέκο και το κοράκι γιαταγκαράσου, καθώς και ιερών αντικειμένων.
Οι λαϊκοί αυτοί θρύλοι έχουν επηρεαστεί επίσης από την ξένη λογοτεχνία, κυρίως ινδικά κείμενα, και τον ανιμισμό της προϊστορικής Ασίας. Στα μέσα του 20ού αιώνα, παραμυθάδες ταξίδευαν από πόλη σε πόλη και αφηγούνταν τις ιστορίες αυτές συνοδευόμενες από εικονογραφήσεις σε χαρτί (kamishibai).
Τεχνητή νοημοσύνη
Ο όρος τεχνητή νοημοσύνη αναφέρεται στον κλάδο της πληροφορικής ο οποίος ασχολείται με τη σχεδίαση και την υλοποίηση υπολογιστικών συστημάτων που μιμούνται στοιχεία της ανθρώπινης συμπεριφοράς τα οποία υπονοούν έστω και στοιχειώδη ευφυΐα: μάθηση, προσαρμοστικότητα, εξαγωγή συμπερασμάτων, κατανόηση από συμφραζόμενα, επίλυση προβλημάτων κλπ. Ο Τζον Μακάρθι όρισε τον τομέα αυτόν ως «επιστήμη και μεθοδολογία της δημιουργίας νοημόνων μηχανών».
Η τεχνητή νοημοσύνη αποτελεί σημείο τομής μεταξύ πολλαπλών επιστημών όπως της πληροφορικής, της ψυχολογίας, της φιλοσοφίας, της νευρολογίας, της γλωσσολογίας και της επιστήμης μηχανικών, με στόχο τη σύνθεση ευφυούς συμπεριφοράς, με στοιχεία συλλογιστικής, μάθησης και προσαρμογής στο περιβάλλον, ενώ συνήθως εφαρμόζεται σε μηχανές ή υπολογιστές ειδικής κατασκευής. Διαιρείται στη συμβολική τεχνητή νοημοσύνη, η οποία επιχειρεί να εξομοιώσει την ανθρώπινη νοημοσύνη αλγοριθμικά χρησιμοποιώντας σύμβολα και λογικούς κανόνες υψηλού επιπέδου, και στην υποσυμβολική τεχνητή νοημοσύνη, η οποία προσπαθεί να αναπαράγει την ανθρώπινη ευφυΐα χρησιμοποιώντας στοιχειώδη αριθμητικά μοντέλα που συνθέτουν επαγωγικά νοήμονες συμπεριφορές με τη διαδοχική αυτοοργάνωση απλούστερων δομικών συστατικών («συμπεριφορική τεχνητή νοημοσύνη»), προσομοιώνουν πραγματικές βιολογικές διαδικασίες όπως η εξέλιξη των ειδών και η λειτουργία του εγκεφάλου («υπολογιστική νοημοσύνη»), ή αποτελούν εφαρμογή στατιστικών μεθοδολογιών σε προβλήματα ΤΝ. Η διάκριση σε συμβολικές και υποσυμβολικές προσεγγίσεις αφορά τον χαρακτήρα των χρησιμοποιούμενων εργαλείων, ενώ δεν είναι σπάνια η σύζευξη πολλαπλών προσεγγίσεων (διαφορετικών συμβολικών, υποσυμβολικών, ή ακόμα συμβολικών και υποσυμβολικών μεθόδων) κατά την προσπάθεια αντιμετώπισης ενός προβλήματος. Με βάση τον επιθυμητό επιστημονικό στόχο η ΤΝ κατηγοριοποιείται σε άλλου τύπου ευρείς τομείς, όπως επίλυση προβλημάτων, μηχανική μάθηση, ανακάλυψη γνώσης, συστήματα γνώσης κλπ. Επίσης υπάρχει επικάλυψη με συναφή επιστημονικά πεδία όπως η μηχανική όραση, η επεξεργασία φυσικής γλώσσας ή η ρομποτική, τα οποία μπορούν να τοποθετηθούν μες στο ευρύτερο πλαίσιο της σύγχρονης τεχνητής νοημοσύνης ως ανεξάρτητα πεδία της.
Η λογοτεχνία και ο κινηματογράφος επιστημονικής φαντασίας από τη δεκαετία του 1920 μέχρι σήμερα έχουν δώσει στο ευρύ κοινό την αίσθηση ότι η ΤΝ αφορά την προσπάθεια κατασκευής μηχανικών ανδροειδών ή αυτοσυνείδητων προγραμμάτων υπολογιστή (ισχυρή ΤΝ), επηρεάζοντας μάλιστα ακόμα και τους πρώτους ερευνητές του τομέα. Στην πραγματικότητα οι περισσότεροι επιστήμονες της τεχνητής νοημοσύνης προσπαθούν να κατασκευάσουν λογισμικό ή πλήρεις μηχανές οι οποίες να επιλύουν με αποδεκτά αποτελέσματα ρεαλιστικά υπολογιστικά προβλήματα οποιουδήποτε τύπου (ασθενής ΤΝ), αν και πολλοί πιστεύουν ότι η εξομοίωση ή η προσομοίωση της πραγματικής ευφυΐας, η ισχυρή ΤΝ, πρέπει να είναι ο τελικός στόχος.
Η σύγχρονη τεχνητή νοημοσύνη αποτελεί ένα από τα πλέον «μαθηματικοποιημένα» και ταχέως εξελισσόμενα πεδία της πληροφορικής. Σήμερα, ο τομέας αξιοποιεί περισσότερο υποσυμβολικές μεθόδους και εργαλεία καταγόμενα από τα εφαρμοσμένα μαθηματικά και τις επιστήμες μηχανικών, παρά από τη θεωρητική πληροφορική και τη μαθηματική λογική όπως συνέβαινε πριν το 1990. Σε ακαδημαϊκό επίπεδο η τεχνητή νοημοσύνη μελετάται επίσης από την ηλεκτρονική μηχανική, ενώ συνιστά ένα από τα σημαντικότερα θεμελιακά συστατικά του διεπιστημονικού γνωστικού πεδίου της γνωσιακής επιστήμης.
Ιστορικό
Κατά τη δεκαετία του 1940 εμφανίστηκε η πρώτη μαθηματική περιγραφή τεχνητού νευρωνικού δικτύου, με πολύ περιορισμένες δυνατότητες επίλυσης αριθμητικών προβλημάτων. Καθώς ήταν εμφανές ότι οι ηλεκτρονικές υπολογιστικές συσκευές που κατασκευάστηκαν μετά τον Β' Παγκόσμιο Πόλεμο ήταν ένα τελείως διαφορετικό είδος μηχανής από ό,τι προηγήθηκε, η συζήτηση για την πιθανότητα εμφάνισης μηχανών με νόηση ήταν στην ακμή της. Το 1950 ο μαθηματικός Άλαν Τούρινγκ, πατέρας της θεωρίας υπολογισμού και προπάτορας της τεχνητής νοημοσύνης, πρότεινε τη δοκιμή Τούρινγκ·μία απλή δοκιμασία που θα μπορούσε να εξακριβώσει αν μία μηχανή διαθέτει ευφυΐα. Η τεχνητή νοημοσύνη θεμελιώθηκε τυπικά ως πεδίο στη συνάντηση ορισμένων επιφανών Αμερικανών επιστημόνων του τομέα το 1956 (Τζον Μακάρθι, Μάρβιν Μίνσκυ, Κλοντ Σάνον κλπ). Τη χρονιά αυτή παρουσιάστηκε για πρώτη φορά και το Logic Theorist, ένα πρόγραμμα το οποίο στηριζόταν σε συμπερασματικούς κανόνες τυπικής λογικής και σε ευρετικούς αλγορίθμους αναζήτησης για να αποδεικνύει μαθηματικά θεωρήματα.
Επόμενοι σημαντικοί σταθμοί ήταν η ανάπτυξη της γλώσσας προγραμματισμού LISP το 1958 από τον Μακάρθι, δηλαδή της πρώτης γλώσσας συναρτησιακού προγραμματισμού η οποία έπαιξε πολύ σημαντικό ρόλο στη δημιουργία εφαρμογών ΤΝ κατά τις επόμενες δεκαετίες, η εμφάνιση των γενετικών αλγορίθμων την ίδια χρονιά από τον Φρίντμπεργκ και η παρουσίαση του βελτιωμένου νευρωνικού δικτύου perceptron το '62 από τον Ρόσενμπλατ. Κατά τα τέλη της δεκαετίας του '60 όμως άρχισε ο χειμώνας της ΤΝ, μία εποχή κριτικής, απογοήτευσης και υποχρηματοδότησης των ερευνητικών προγραμμάτων καθώς όλα τα μέχρι τότε εργαλεία του χώρου ήταν κατάλληλα μόνο για την επίλυση εξαιρετικά απλών προβλημάτων. Στα μέσα του '70 ωστόσο προέκυψε μία αναθέρμανση του ενδιαφέροντος για τον τομέα λόγω των εμπορικών εφαρμογών που απέκτησαν τα έμπειρα συστήματα, μηχανές ΤΝ με αποθηκευμένη γνώση για έναν εξειδικευμένο τομέα και δυνατότητα ταχείας εξαγωγής λογικών συμπερασμάτων, τα οποία συμπεριφέρονται όπως ένας άνθρωπος ειδικός στον αντίστοιχο τομέα. Παράλληλα έκανε την εμφάνισή της η γλώσσα λογικού προγραμματισμού Prolog η οποία έδωσε νέα ώθηση στη συμβολική ΤΝ, ενώ στις αρχές της δεκαετίας του '80 άρχισαν να υλοποιούνται πολύ πιο ισχυρά και με περισσότερες εφαρμογές νευρωνικά δίκτυα, όπως τα πολυεπίπεδα perceptron και τα δίκτυα Hopfield. Ταυτόχρονα οι γενετικοί αλγόριθμοι και άλλες συναφείς μεθοδολογίες αναπτύσσονταν πλέον από κοινού, κάτω από την ομπρέλα του εξελικτικού υπολογισμού.
Κατά τη δεκαετία του '90, με την αυξανόμενη σημασία του Internet, ανάπτυξη γνώρισαν οι ευφυείς πράκτορες, αυτόνομο λογισμικό ΤΝ τοποθετημένο σε κάποιο περιβάλλον με το οποίο αλληλοεπιδρά, οι οποίοι βρήκαν μεγάλο πεδίο εφαρμογών λόγω της εξάπλωσης του Διαδικτύου. Οι πράκτορες στοχεύουν συνήθως στην παροχή βοήθειας στους χρήστες τους, στη συλλογή ή ανάλυση γιγάντιων συνόλων δεδομένων ή στην αυτοματοποίηση επαναλαμβανόμενων εργασιών (π.χ. βλέπε διαδικτυακό ρομπότ), ενώ στους τρόπους κατασκευής και λειτουργίας τους συνοψίζουν όλες τις γνωστές μεθοδολογίες ΤΝ που αναπτύχθηκαν με το πέρασμα του χρόνου. Έτσι σήμερα, όχι σπάνια, η ΤΝ ορίζεται ως η επιστήμη που μελετά τη σχεδίαση και υλοποίηση ευφυών πρακτόρων.
Επίσης τη δεκαετία του '90 η ΤΝ, κυρίως η μηχανική μάθηση και η ανακάλυψη γνώσης, άρχισε να επηρεάζεται πολύ από τη θεωρία πιθανοτήτων και τη στατιστική. Τα δίκτυα πεποιθήσεων υπήρξαν η αφετηρία αυτής της νέας μετακίνησης, που συνέδεσε τελικά την ΤΝ με τα πιο σχολαστικά μαθηματικά εργαλεία της στατιστικής και της επιστήμης μηχανικών, όπως τα κρυμμένα μαρκοβιανά μοντέλα και τα φίλτρα Κάλμαν. Αυτή η νέα πιθανοκρατική προσέγγιση έχει αυστηρά υποσυμβολικό χαρακτήρα, όπως και οι τρεις μεθοδολογίες οι οποίες κατηγοριοποιούνται κάτω από την ετικέτα της υπολογιστικής νοημοσύνης: τα νευρωνικά δίκτυα, ο εξελικτικός υπολογισμός και η ασαφής λογική.
Ακολουθούν οι πιο σπουδαίες στιγμές στην ιστορία της ΤΝ:
Σχολές σκέψης
Η συμβατική τεχνητή νοημοσύνη εμπλέκει μεθόδους μηχανικής μάθησης (machine learning), που χαρακτηρίζονται από αυστηρούς μαθηματικούς αλγόριθμους και στατιστικές μεθόδους ανάλυσης. Διακρίνεται σε: Η υπολογιστική τεχνητή νοημοσύνη βασίζεται στη μάθηση μέσω επαναληπτικών διαδικασιών (ρύθμιση παραμέτρων). Η μάθηση βασίζεται σε εμπειρικά δεδομένα και σε μη-συμβολικές μεθόδους. Διακρίνεται σε:
Εξωτερικοί σύνδεσμοι
Κατηγορία:Κυβερνητική  Κατηγορία:Θετικές επιστήμες Κατηγορία:Κοινωνία και τεχνολογία Κατηγορία:Αναδυόμενες τεχνολογίες Κατηγορία:Υπολογιστική νευροεπιστήμη
Ρομπέρτο Καλκαντέρα
Ο Ρομπέρτο Καλκαντέρα, (η σωστή προφορά είναι Καλκαδέρα), είναι παλαίμαχος Ουρουγουανός ποδοσφαιριστής, ο οποίος αγωνιζόταν ως επιθετικός.
Αγωνίστηκε στην Ελλάδα με τον Εθνικό Πειραιώς τα διαστήματα 1974 έως 1978 και 1979 έως 1980. Είναι ο ξένος που έχει σημειώσει τα περισσότερα γκολ με τη φανέλα του Εθνικού.
Το 1975 αναδείχτηκε πρώτος σκόρερ με 20 γκολ στο Ελληνικό Πρωτάθλημα, και είναι ο πρώτος ξένος που κέρδισε αυτό τον τίτλο. Το 1976 ένας σοβαρός τραυματισμός στάθηκε εμπόδιο στο να δημιουργήσει μια πολύ μεγάλη καριέρα. Παρ' όλα αυτά, είναι καταξιωμένος στη συνείδηση των φιλάθλων του Εθνικού.
Εξωτερικοί σύνδεσμοι
Κατηγορία:Ουρουγουανοί ποδοσφαιριστές Κατηγορία:Ποδοσφαιριστές Εθνικού Πειραιώς Κατηγορία:Επιθετικοί ποδοσφαιριστές
Ντανιέλ Μπατίστα Λίμα
Ο Ντανιέλ Μπατίστα Λίμα (γενν. 9 Σεπτεμβρίου 1964) είναι παλαίμαχος διεθνής με την Ελλάδα ποδοσφαιριστής, γεννημένος στο Πράσινο Ακρωτήριο, ο οποίος αγωνιζόταν ως επιθετικός. Είχε την πορτογαλική υπηκοότητα και κατά τη διάρκεια της ποδοσφαιρικής του καριέρας απέκτησε διαδοχικά την ολλανδική και την ελληνική.
Σε συλλογικό επίπεδο
Αγωνίστηκε για πρώτη φορά στην Ελλάδα με τα χρώματα του Εθνικού Πειραιώς και αγαπήθηκε από τους φιλάθλους για το εντυπωσιακό και εκρηκτικό στυλ παιχνιδιού του. Το 1989 τον απέκτησε η ΑΕΚ όπου ξεχώρισε για την υψηλή τεχνική του και με την οποία κατέκτησε 1 πρωτάθλημα (1991-1992). Με τη λήξη εκείνης της περιόδου μεταγράφηκε στον Ολυμπιακό στον οποίο αγωνίστηκε για 3 χρόνια. Το 1995 επέστρεψε στην ΑΕΚ έως το 1999, οπότε και έκλεισε την καριέρα του στον Άρη Θεσσαλονίκης.
Στην Εθνική Ελλάδας
Ο Ντανιέλ Μπατίστα με την απόκτηση της ελληνικής υπηκοότητας αποτέλεσε αμέσως μέλος της Εθνικής Ελλάδας. Στις 12 Οκτωβρίου 1994 αγωνίστηκε για πρώτη φορά με τα γαλανόλευκα χρώματα, συμμετέχοντας συνολικά σε 14 αγώνες και σκοράροντας 2 φορές. Είναι ο πρώτος ξένος (μη Έλληνας) ποδοσφαιριστής που φόρεσε τη φανέλα του ελληνικού αντιπροσωπευτικού συγκροτήματος.
Εξωτερικοί σύνδεσμοι
Κατηγορία:Επιθετικοί ποδοσφαιριστές Κατηγορία:Καποβερντιανοί ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Άρη Θεσσαλονίκης Κατηγορία:Προπονητές ποδοσφαίρου Φωστήρα Κατηγορία:Προπονητές ποδοσφαίρου Διαγόρα Ρόδου Κατηγορία:Ξένοι ποδοσφαιριστές στην Ελλάδα Κατηγορία:Πολιτογραφημένοι πολίτες της Ελλάδας
Ετχέμ πασάς
Ο Ετχέμ πασάς ήταν ελληνικής καταγωγής Μέγας Βεζίρης της Οθωμανικής Αυτοκρατορίας.
Βιογραφία
Γεννήθηκε στη Χίο από Έλληνες γονείς. Μετά την καταστροφή της Χίου μεταφέρθηκε με άλλα γυναικόπαιδα στη Κωνσταντινούπολη όπου τον ανέλαβε πλούσια οικογένεια και ανατράφηκε ως μουσουλμάνος. Όταν ο αρχηγός της οικογένειας Κοτζά Μεχμέτ πασάς που τον είχε αναλάβει διορίστηκε μέγας βεζίρης, ο Εντχέμ, ή Ιμπραήμ Ετχέμ, εισήλθε σε κυβερνητική υπηρεσία, όπου τότε και έμαθε την αλήθεια περί της καταγωγής του. Ο Ετχέμ όμως χάρη στην εφυΐα του και τις ικανότητές του κέρδισε την εμπιστοσύνη και τον θαυμασμό της Υψηλής Πύλης η οποία αναγνωρίζοντας την αξία του τον διόρισε υπουργό των Δημοσίων Έργων με το τίτλο του Πασά. Τον Φεβρουάριο του 1877 ανέλαβε Μέγας Βεζίρης, θέση που διατήρησε ένα χρόνο, και στη συνέχεια το 1878 πρέσβης στη Βιέννη και ακολούθως Υπουργός των Εσωτερικών.
Κατά την άσκηση των δημοσίων αξιωμάτων του υπήρξε φιλικότατος προς τους Έλληνες και ιδιαίτερα προς τη Χίο. Πέθανε το 1873. Και οι δυό γιοί του σπούδασαν αρχαιολογία, όπου ο πρωτότοκος Χαμντή-Μπεης ανέλαβε διευθυντής του αρχαιολογικού μουσείου της Κωνσταντινούπολης, μετά τον θάνατο του οποίου τη θέση του ανέλαβε ο δευτερότοκος αδελφός του Χαλίλ-Μπεης.
Πηγές
Κατηγορία:Μεγάλοι Βεζίρηδες Κατηγορία:Πασάδες της Οθωμανικής Αυτοκρατορίας Κατηγορία:Οθωμανοί πολιτικοί Κατηγορία:Οθωμανοί διπλωμάτες Κατηγορία:Μέλη της Γερουσίας της Οθωμανικής Αυτοκρατορίας
Σοσιαλιστικό Κόμμα Αλβανίας
thumb|right|200px|Παλαιότερο λογότυπο του Σοσιαλιστικού Κόμματος Αλβανίας. Το Σοσιαλιστικό Κόμμα Αλβανίας είναι αλβανικό σοσιαλδημοκρατικό πολιτικό κόμμα. Το κόμμα βρίσκεται στην κυβέρνηση ύστερα από τις εκλογές του 2013, στις οποίες συγκέντρωσε 66 από τις συνολικά 140 έδρες του Κοινοβουλίου της Αλβανίας.
Το κόμμα αποτελεί εξέλιξη του Κόμματος Εργασίας Αλβανίας, του κόμματος που κυβερνούσε την Αλβανία από το 1945 έως το 1991, ύστερα από το 10ο συνέδριο του τελευταίου, το οποίο στράφηκε από τον κομμουνισμό προς τη σοσιαλδημοκρατία. Ο Φάτος Νάνο εξελέγη πρώτος πρόεδρος του κόμματος. Ο Νάνο συνέβαλε στη μεταρρύθμιση του πρώην κομμουνιστικού κόμματος, ενώ έγινε μέλος της Σοσιαλιστικής Διεθνούς. Την 1 Σεπτεμβρίου 2005, ο Νάνο παραιτήθηκε από τη θέση του προέδρου του κόμματος, στην οποία τον διαδέχτηκε ο Έντι Ράμα, ο οποίος έστρεψε το κόμμα προς τον κοινωνικό φιλελευθερισμό.
Παραπομπές
Κατηγορία:Αλβανικά πολιτικά κόμματα Κατηγορία:Σοσιαλδημοκρατικά κόμματα
Απόπτωση
Η απόπτωση είναι μια διεργασία προγραμματισμένου κυτταρικού θανάτου. Κατά τη διάρκεια της απόπτωσης το κύτταρο συρρικνώνεται, το ίδιο και η χρωματίνη, η μιτοχονδριακή μεμβράνη διαρρηγνύεται και το κύτταρο αποδομείται και σχηματίζει αποπτωτικά σώματα, τα οποία φαγοκυτταρώνονται, χωρίς φλεγμονή. Κατά τη διάρκεια της απόπτωσης έχουμε πρωτεϊνοσύνθεση. Η διαδικασία της απόπτωσης είναι καταστροφική και αυτοενισχυόμενη και μη αντιστρεπτή.
Η απόπτωση προκαλείται από πολλούς εξωκυτταρικούς και ενδοκυτταρικούς παράγοντες. Αποπτωτικοί παράγοντες είναι οι ιοί, η ακτινοβολία και η κόπωση ή και η αδυναμία επιδιόρθωσης του DNA. Επίσης, όταν τα κύτταρα του επιθηλιακού ιστού απομακρυνθούν από τον βασικό υμένα, πεθαίνουν με απόπτωση. Η απόπτωση αποτελεί μέρος της ανοσοποιητικής απόκρισης.
Η απόπτωση είναι εξαιρετικά σημαντική διαδικασία και λαμβάνει μέρος τόσο σε ενήλικα, όσο και εμβρυικά κύτταρα. Στα έμβρυα τα κύτταρα πεθαίνουν όταν η δομή που σχηματίζουν δεν είναι πλέον απαραίτητη, όπως στην ουρά του γυρίνου ή στα δάκτυλα των άκρων. Άλλοτε, ο κυτταρικός θάνατος είναι απαραίτητος για τη ρύθμιση του κυτταρικού αριθμού. Τα καρκινικά κύτταρα ανθίστανται στην απόπτωση, με αποτέλεσμα ο αριθμός τους να μεγαλώνει. Όμως και η αυξημένη απόπτωση είναι επιβλαβής, επειδή οδηγεί σε εκφυλιστικές ασθένειες.
Διαδικασία
Πριν η πραγματική διαδικασία απόπτωσης λάβει χώρα, αποπτωτικά σήματα πρέπει να ωθήσουν τις ρυθμιστικές πρωτεΐνες να αρχίσουν το αποπτωτικό μονοπάτι. Αυτό το στάδιο επιτρέπει στα αποπτωτικά σήματα να προκαλέσουν τον κυτταρικό θάνατο ή στη διαδικασία να σταματήσει, αν το κύτταρο δεν χρειάζεται να πεθάνει. Πολλές πρωτεΐνες συμμετέχουν στην απόπτωση, αλλά έχουν αναγνωριστεί δύο κύριες μέθοδοι ρύθμισης: η στόχευση της λειτουργικότητας των μιτοχονδρίων (μονοπάτι εκ των έσω) ή άμεση με τη μεταβίβαση του σήματος μέσω πρωτεϊνών προσαρμογέων. Ένα άλλο εξωγενές μονοπάτι ενεργοποίησης που έχει μελετηθεί είναι η αύξηση της συγκέντρωσης ασβεστίου μέσα στο κύτταρο, που προκαλεί απόπτωση μέσω μιας πρωτεΐνης που προσδένει ασβέστιο, την καλπαΐνη (calpain).
Μιτοχονδριακή ρύθμιση
Μιτοχονδριακές πρωτεΐνες γνωστές ως SMACs (small mitochondria-derived activator of caspases) απελευθερώνονται στο κυτταρόπλασμα ως αποτέλεσμα της αύξησης στη διαπερατότητα. Οι SMAC προσδένουν σε πρωτεΐνες-αναστολείς της απόπτωσης (ΙΑΡ: inhibitor of apoptosis proteins) και τις απενεργοποιούν, με αποτέλεσμα οι ΙΑΡ να αδυνατούν να σταματήσουν τη διαδικασία της απόπτωσης. Οι ΙΑΡ επίσης καταστέλλουν μια οικογένεια άλλων πρωτεϊνών, που ονομάζονται κασπάσες, οι οποίες πραγματοποιούν την αποδόμηση του κυττάρου, άρα η διαπερατότητα των μιτοχονδρίων μπορεί να ρυθμίσει έμμεσα τη δράση των κασπασών.
Επίσης, απελευθερώνεται από τα μιτοχόνδρια το κυτόχρωμα c, εξαιτίας του σχηματισμού ενός διαύλου, γνωστού ως MAC (mitochondrial apoptosis-induced channel), στην εξωτερική μιτοχονδριακή μεμβράνη και έχει ρυθμιστική δράση, καθώς προάγει δράσεις σχετικές με την απόπτωση. Μόλις το κυτόχρωμα c απελευθερωθεί, προσδένεται στην πρωτεΐνη ενεργοποίησης της απόπτωσης 1 (APAF-1) και σε ATP, και στη συνέχεια προσδένεται στην προκασπάση-9, με αποτέλεσμα τη δημιουργία ενός πρωτεϊνικού συμπλόκου, γνωστού ως αποπτώσωμα. Στο αποπτώσωμα η προκασπάση μεταπίπτει στην ενεργή μορφή της, την κασπάση-9, η οποία με τη σειρά της ενεργοποιεί την πρωτεΐνη-καθοριστή κασπάση-3.
Οι πόροι MAC ρυθμίζονται από διάφορες πρωτεΐνες, όπως αυτές που κωδικοποιούνται από την οικογένεια αντιαποπτωτικών γονιδίων Bcl-2, που είναι ομόλογα με το γονίδιο ced-9 που αναγνωρίστηκε στο Caenorhabditis elegans. Οι πρωτεΐνες Bcl-2 είναι ικανές να προάγουν ή να καταστείλουν την απόπτωση, δρώντας άμεσα πάνω στο MAC. Οι πρωτεΐνες Bax ή/και Bak σχηματίζουν τον δίαυλο, ενώ οι πρωτεΐνες Bcl-2, Bcl-xL ή Mcl-1 εμποδίζουν τον σχηματισμό του.
Λάζαρος Λωτίδης
Ο Λάζαρος Λωτίδης του Κυριάκου (14 Οκτωβρίου 1956) είναι Έλληνας δικηγόρος και πολιτικός που διετέλεσε βουλευτής και υφυπουργός με το ΠΑΣΟΚ.
Απόπτωση
Άμεση σηματοδοτική οδός
Δύο θεωρίες σχετικά με την άμεση εκκίνηση των αποπτωτικών μηχανισμών στα θηλαστικά έχουν προταθεί: το μοντέλο που θεωρεί ότι η απόπτωση προκαλείται από τον παράγοντα TNF (παράγοντας νέκρωσης όγκων) και το μοντέλο σύνδεσης Fas-συνδέτη Fas. Και τα δύο μοντέλα περιλαμβάνουν τους υποδοχείς TNF (TNFR) να συνδέονται με εξωγενή σήματα.
Λάζαρος Λωτίδης
Βιογραφικό
Γεννήθηκε στους Πύργους Εορδαίας Κοζάνης στις 14 Οκτωβρίου 1956. Σπούδασε στη Νομική Σχολή του Αριστοτελείου Πανεπιστημίου Θεσσαλονίκης (ΑΠΘ). Κατά τη διάρκεια των σπουδών του ασχολήθηκε με το φοιτητικό συνδικαλισμό ως στέλεχος της ΠΑΣΠ.
Υπήρξε γραμματέας του Επαρχιακού Γραφείου Εορδαίας του ΠΑΣΟΚ (1985-1988), αντιπρόεδρος του Διοικητικού Συμβουλίου του Μποδοσάκειου Νοσοκομείου Πτολεμαΐδας (1986-1989), και μέλος της Κεντρικής Επιτροπής του ΠΑΣΟΚ.
Διετέλεσε βουλευτής Κοζάνης με το ΠΑΣΟΚ από το 1989 έως το 2007, και χρημάτισε υφυπουργός Εθνικής Άμυνας από τον Οκτώβριο του 2001 μέχρι τον Μάρτιο του 2004.
Απόπτωση
Μονοπάτι του Fas
Ο υποδοχέας Fas (γνωστός ως Apo-1 ή CD95) προσδένει τον συνδέτη Fas (FasL), μια διαμεμβρανική πρωτεΐνη που ανήκει στην οικογένεια TNF. Η αλληλεπίδραση Fas και FasL έχει ως αποτέλεσμα τον σχηματισμό του συμπλόκου DISC, το οποίο περιλαμβάνει το FADD, την κασπάση-8 και την κασπάση-10. Σε κάποιους τύπους κυττάρων (τύπου Ι), η κασπάση-8 ενεργοποιεί άμεσα άλλες κασπάσες και πυροδοτεί την εκτέλεση της απόπτωσης. Σε άλλους τύπους κυττάρων (τύπου ΙΙ), το Fas-DISC ξεκινά μια διαδικασία που έχει ως αποτέλεσμα την απελευθέρωση προαποπτωτικών παραγόντων από τα μιτοχόνδρια και την ενεργοποίηση της κασπάσης-8.
Κοινά στοιχεία
Μετά την ενεργοποίηση των TNF-R1 και Fas στα κύτταρα των θηλαστικών, εγκαθιδρύεται μια ισορροπία μεταξύ προαποπτωτικών και αντιαποπτωτικών παραγόντων. Αυτή η ισορροπία είναι η αναλογία προαποπτωτικών ομοδιμερών που σχηματίζονται στην εξώτερη μεμβράνη του μιτοχονδρίου. Τα προαποπτωτικά διμερή απαιτούνται για να γίνει διαπερατή η μιτοχονδριακή μεμβράνη σε ενεργοποιητές των κασπασών, όπως το κυτόχρωμα c και οι SMAC. Ο έλεγχος των προαποπτωτικών πρωτεϊνών σε κύτταρα που δεν βρίσκονται σε διαδικασία απόπτωσης δεν είναι καθόλου κατανοητός, αλλά γενικά οι Bax και Bak ενεργοποιούνται από τις πρωτεΐνες BH3 που ανήκουν στην οικογένεια Bcl-2.
Κασπάσες
Οι κασπάσες παίζουν κεντρικό ρόλο στη μεταβίβαση των αποπτωτικών σημάτων. Οι κασπάσες είναι πρωτεΐνες που έχουν ρόλο πρωτεασών. Υπάρχουν δύο είδη κασπασών: οι εναρκτήριες κασπάσες, οι κασπάσες 8,9,10 και 2 και οι κασπάσες-καθοριστές 3,6 και 7. Η ενεργοποίηση των εναρκτήριων κασπασών απαιτεί πρόσδεση με συγκεκριμένες μικρές πρωτεΐνες-προσαρμογείς. Οι κασπάσες-καθοριστές τότε ενεργοποιούνται από τις εναρκτήριες πρωτεΐνες με πρωτεολυτικές διαδικασίες. Οι ενεργές πρωτεΐνες-καθοριστές τότε ενεργοποιούν άλλες ενδοκυττάριες πρωτεΐνες, που φέρουν εις πέρας το αποπτωτικό πρόγραμμα.
Εκτέλεση
Η απόπτωση διαδραματίζεται με μεγάλη ταχύτητα και τα κυτταρικά υπολείμματα απομακρύνονται γρήγορα, με αποτέλεσμα να είναι δύσκολο να ανιχνευτεί. Κατά τη διάρκεια της καρυόρηξης, οι ενεργές ενδονουκλεάσες κόβουν το DNA σε μικρά κομμάτια με συγκεκριμένο μήκος. Αυτό δίνει μία χαρακτηριστική κλιμακωτή εμφάνιση στη γέλη από άγαρ ύστερα από ηλεκτροφόρηση. Έλεγχος για κλιμάκωση DNA (DNA laddering) διαφοροποιεί την απόπτωση από ισχαιμικό ή τοξικό κυτταρικό θάνατο.
Απομάκρυνση νεκρών κυττάρων
Η απομάκρυνση των νεκρών κυττάρων γίνεται από γειτονικά φαγοκύτταρα. Τα ετοιμοθάνατα κύτταρα που υπόκεινται στα τελευταία στάδια της απόπτωσης παρουσιάζουν στην επιφάνειά τους μόρια που αναγνωρίζονται από τα φαγοκύτταρα. Αυτά τα κύτταρα σηματοδοτούν τα κύτταρα για φαγοκυττάρωση από κύτταρα που κατέχουν κατάλληλους υποδοχείς, όπως τα μακροφάγα. Μετά την αναγνώριση, το φαγοκύτταρο αναδιοργανώνει τον κυτταροσκελετό του ώστε να ενδοκυτταρώσει το κύτταρο. Η απομάκρυνση των νεκρών κυττάρων από τα φαγοκύτταρα συμβαίνει χωρίς να προκληθεί φλεγμονώδης αντίδραση.
Παραπομπές
Κατηγορία:Κυτταρολογία Κατηγορία:Ιατρικές πτυχές του θανάτου
Μεγάλο ανάγλυφο του Σκόπα
Το ταφικό ανάγλυφο που φιλοξενείται στο Εθνικό αρχαιολογικό Μουσείο στην Αθήνα είναι έργο αρχαίας Ελληνικής τέχνης.
Ιστορικό του ευρήματος
Βρέθηκε στην κοίτη του Ιλισού το 1874.
Περιγραφή
Εικονίζει έναν αθλητή που στηρίζεται σε έναν πεσό και στο δεξί του πόδι. Έχει τον μανδύα ριγμένο στο αριστερό χέρι, ενώ το αριστερό πόδι ξεκουράζεται σταυρωτό μπροστά από το δεξί. Ο πατέρας του νεκρού νέου παρευρίσκεται θλιμμένος και σκεπτικός, ενώ στηρίζεται στο μακρύ μπαστούνι του. Δεξιά και αριστερά του νεκρού ο μικρός δούλος του κοιμάται, και ο σκύλος του και αυτός θλιμμένος σκύβει το κεφάλι στη γη.
Ερμηνεία
Ήταν ίσως μεγάλο αρχιτεκτονικό ανάγλυφο που στόλιζε ναΐσκο.
Χρονολόγηση
Είναι έργο κάποιου καλλιτέχνη του εργαστηρίου του Σκόπα. Χρονολογείται στα 340 π.Χ. περίπου.
Πηγές
Κατηγορία:Ανάγλυφα Κατηγορία:Εθνικό Αρχαιολογικό Μουσείο Κατηγορία:Αρχαιολογικά ευρήματα στην Αττική
Λεωνίδας Σμόλεντς
Ο αντιστράτηγος Λεωνίδας Σμόλεντς ή Σμόλενιτς ή Σμολένσκης (όπως αναφερόταν σε υπουργικές αποφάσεις που υπέγραφε) (1806 - 1882) ήταν ελληνικής καταγωγής αξιωματικός του αυστριακού στρατού που έζησε στην Ελλάδα μετά το 1830, στρατιωτικός και δυο φορές Υπουργός Στρατιωτικών της Ελλάδας.
Βιογραφία
Ο Σμόλεντς καταγόταν από βλάχικη οικογένεια που είχαν μεταναστεύσει από τη Μοσχόπολη της Ηπείρου και ήταν αξιωματικός από την Ουγγαρία, ο οποίος ήλθε στην Ελλάδα το 1825. Υπηρέτησε στον Ελληνικό Στρατό ως βαθμοφόρος στις περιόδους του Κυβερνήτη Καποδίστρια, της Αντιβασιλείας και της Απόλυτης Μοναρχίας του Όθωνα. Μετά την ανατροπή της απόλυτης μοναρχίας παρέμεινε στο στράτευμα γιατί εξαιρέθηκε από το τον γενικό όρο της απομάκρυνσης των Βαυαρών και εν γένει Στρατιωτικών.
Έγινε Υπουργός Στρατιωτικών δυο φορές, το 1855 στην Κυβέρνηση Δημητρίου Βούλγαρη και το 1863 στην κυβέρνηση Βάλβη.
Πέθανε στην Αθήνα το 1882.
Πηγές
Κατηγορία:Έλληνες αξιωματικοί του Στρατού Ξηράς Κατηγορία:Έλληνες υπουργοί Στρατιωτικών
Μερίστωμα
Το μερίστωμα ή μεριστωματικός ιστός είναι μια ομάδα κυττάρων που δημιουργούνται στο έμβρυο ενός φυτού και είναι η βασική μονάδα της αναπτυξιακής πλαστικότητας των φυτών. Σε αυτά τα κύτταρα οφείλεται η ικανότητα των φυτών να αναπτύσσονται και να δημιουργούν νέα όργανα μετά την εμβρυική φάση (μετεμβρυική ανάπτυξη) και να συνεχίζουν τον ετήσιο αναπτυξιακό τους κύκλο. Αυτή είναι μια από τις θεμελιώδεις διαφορές μεταξύ ζωικών και φυτικών οργανισμών.
Τα μεριστώματα αποτελούνται από μεριστωματικά κύτταρα και έχουν τη δυνατότητα να εισέρχονται στον κυτταρικό κύκλο όταν αρχίσει η προγραμματισμένη αναπτυξιακή διαδικασία στο συγκεκριμένο σημείο. Τα νέα κύτταρα που προκύπτουν από τα μεριστώματα οργανώνονται σε ομάδες και διαφοροποιούνται.
Είδη μεριστωμάτων
Στο έμβρυο και κατόπιν στο νέο φυτό υπάρχουν δύο πρωτογενή μεριστώματα. Αυτά τα μεριστώματα διατηρούνται συνεχώς στα φυτά και δημιουργούν ολόκληρη τη δομή του φυτού. Από αυτά προέρχονται και άλλα μεριστώματα που ονομάζονται δευτερογενή μεριστώματα. Το σχήμα των μεριστωματικών κυττάρων και τα επίπεδα διαίρεσής τους επηρεάζουν τη μορφογένεση στα φυτά.
Τα μεριστώματα των φυτών που σχηματίζονται κατά την εμβρυική ανάπτυξη είναι το κορυφαίο βλαστικό και το κορυφαίο ριζικό μερίστωμα. Στο κέντρο του κορυφαίου μεριστώματος υπάρχει μια ομάδα κυττάρων που αποτελούν την κεντρική ζώνη, δηλαδή κύτταρα που διατηρούν τη διαιρετική τους ικανότητα για τη συνέχιση της δημιουργίας νέων μεριστωματικών κυττάρων (σαν τα ανθρώπινα στελεχιαία κύτταρα). Δεξιά, αριστερά και κάτω από την κεντρική ζώνη βρίσκονται οι περιφερειακές ζώνες. Από τα κύτταρά τους δημιουργούνται οι καταβολές των οργάνων του βλαστού. Τέλος, μεταξύ των περιφερειακών ζωνών βρίσκεται το μερίστωμα της εντεριώνης. Η κύρια δραστηριότητα του πρωτογενούς μεριστώματος είναι να συμβάλλει στην αύξηση του μήκους του βλαστού και να δημιουργεί τους ιστούς του βλαστού ή αντίστοιχα στην αύξηση του μήκους της ρίζας και τη δημιουργία των ιστών της ρίζας.
Τα μονοετή και διετή φυτικά είδη ολοκληρώνουν την ανάπτυξή τους με τη δράση των πρωτογενών μεριστωμάτων και μετά των σχηματισμό των σπερμάτων τα φυτά γηράσκουν και ο βιολογικός τους κύκλος ολοκληρώνεται. Αντίθετα, στα πολυετή φυτικά είδη, τα φυτά συνεχίζουν να αναπτύσσονται χάρη στη δράση κυττάρων που αποτελούν τα δευτερογενή μεριστώματα. Τα κύτταρα αυτά έχουν επίσης την ικανότητα να διαιρούνται σε ορισμένες χρονικές περιόδους (άνοιξη) και από τα νέα κύτταρα δημιουργούνται οι ιστοί που συμβάλλουν στην περαιτέρω ανάπτυξη του φυτού.
Σημειώσεις
Κατηγορία:Φυσιολογία φυτών Κατηγορία:Ανατομία φυτών Κατηγορία:Ιστοί (βιολογία)
Στέλιος Φενέκος
Ο Στέλιος Φενέκος είναι υποναύαρχος του Πολεμικού Ναυτικού ε.α., ιδρυτικό μέλος και πρόεδρος σήμερα του πολιτικού κόμματος Κοινωνία Αξιών που ιδρύθηκε το Μάϊο του 2012. Υπήρξε επίσης γνωστός αθλητής του μπάσκετ την περίοδο 1973-1991, (Παναθηναϊκό, Σπόρτιγκ, Μαρούσι, Λάρισα, Μίλωνα). Διετέλεσε Πρόεδρος στον αθλητικό σύλλογο Α.Ο. Σπόρτιγκ τα έτη 2010 και 2011.
Βιογραφία
Ο Στέλιος Φενέκος αποφοίτησε απο τη Σχολή Ναυτικών Δοκίμων και ορκίσθηκε Σημαιοφόρος του Π.Ν. το 1979. Σπούδασε στην Ελλάδα: Σχολή Ναυτικών Δοκίμων, Ναυτική Σχολή Πολέμου, MSc Διεθνή Πολιτική, Στρατηγικές, & Ευρωπαϊκές Σπουδές (Πάντειο), στις ΗΠΑ: ‘’Foreign & National Policy, Decision making, Strategy & Defense Planning’’ (NWC Rhode Island, USA) , Foreign Policy in Eastern Europe, (Executive Programme, Harvard Kennedy School of Government) , και στην Αγγλία: Crisis Management Course (MTC- Maritime Tactical Centre, Portsmouth).
Πηγές
Κατηγορία:Έλληνες αρχηγοί κομμάτων Κατηγορία:Έλληνες πολιτευτές Κατηγορία:Έλληνες αξιωματικοί του Πολεμικού Ναυτικού
Πόλεμος του Λιβάνου (1982)
Στη σύρραξη ενεπλάκησαν και δυνάμεις της Συρίας η οποία είχε αναλάβει την προστασία του Λιβάνου από το Ισραήλ και έπαιζε σπουδαίο ρόλο στα πολιτικά πράγματα τής μικρής αυτής χώρας. Μετά από σκληρότατες μάχες και μεγάλης έντασης αντίσταση, μαχόμενο εναντίον των λιβανέζικων δυνάμεων, των παλαιστίνιων προσφύγων και των συριακών ενισχύσεων, το Ισραήλ κατέλαβε το νότιο Λίβανο περικυκλώνοντας τις δυνάμεις της Ο.Α.Π και τμήματα των συριακών δυνάμεων. Περικυκλωμένες στο δυτικό τομέα της πόλης της Βηρυτού και υποκείμενες σε ανελέητους και συνεχείς βομβαρδισμούς, οι δυνάμεις της Ο.Α.Π και οι σύμμαχοί τους σύρθηκαν σε διαπραγματεύσεις για την εκκένωση του Λιβάνου υπό την επίβλεψη του ειδικού απεσταλμένου του Ο.Η.Ε Φιλίπ Χαμπίμπ και την προστασία διεθνών ειρηνευτικών δυνάμεων.
Λιβανου 1982 Πολεμος 1982 Πολεμος Λιβανου 1982 Πολεμος Λιβανου 1982 Πολεμος Λιβανου 1982
Κλαρκ (σεληνιακός κρατήρας)
Ο Κλαρκ (Clark) είναι κρατήρας πρόσκρουσης διαμέτρου 49 χλμ. Βρίσκεται στην αθέατη από την Γη πλευρά της Σελήνης, ανάμεσα στους κρατήρες φαν Ντερ Βάαλς (στα νότια) και Πιτσέτι (στα βόρεια) Ονομάστηκε προς τιμήν του Αμερικανού αστρονόμου και κατασκευαστή τηλεσκοπίων Άλβαν Κλαρκ (Alvan Clark) καθώς και του υιού του Άλβαν Γκράχαμ Κλαρκ (Alvan Graham Clark).
Ο κρατήρας έχει στενό εσωτερικό τείχος και κατά συνέπεια ευρύ πυθμένα. Το χείλος του είναι περίπου κυκλικό, αλλά σε διάφορα σημεία έχει υποστεί διάβρωση. Μικρός κρατήρας επικαλύπτει τη νότια πλευρά του χείλους και ζεύγος μικροσοπικών κρατήρων στην βορειοανατολική κορυφογραμμή. Στην δυτική-νοτιοδυτική πλευρά υπάρχει μικρό εξόγκωμα. Ο πυθμένας καλύπτεται από τα σημάδια μεταγενέστερων προσκρούσεων, όμως δεν έχει άλλα αξιόλογα χαρακτηριστικά.
Βιβλιογραφία
Κατηγορία:Κρατήρες Σελήνης
Δημοκρατικό Κόμμα Αλβανίας
Το Δημοκρατικό Κόμμα Αλβανίας είναι αλβανικό συντηρητικό πολιτικό κόμμα. Το κόμμα βρίσκεται στην αντιπολίτευση από τις εκλογές του 2013, ενώ αποτελεί το δεύτερο μεγαλύτερο κόμμα της χώρας. Συμμετέχει στο Ευρωπαϊκό Λαϊκό Κόμμα ως παρατηρητής, καθώς και ως πλήρες μέλος στην Κεντρώα Δημοκρατική Διεθνή και στη Διεθνή Δημοκρατική Ένωση. Σημερινός πρόεδρος του κόμματος είναι ο Σαλί Μπερίσα ο οποίος υπήρξε ο πρώτος ηγέτης του από το 1990 μέχρι το 2013 και ξανά από το 2022 μέχρι και σήμερα.
Παραπομπές
Κατηγορία:Αλβανικά πολιτικά κόμματα Κατηγορία:Φιλελεύθερα-Συντηρητικά κόμματα
Αλμπί
thumb|right|310px| Η ιστορική γέφυρα της Αλμπί και στο βάθος ο Ναός της Αγίας Καικιλίας. Η Αλμπί (γαλλικά: Albi, λατινικά: Albiga) είναι ιστορική παραποτάμια πόλη της νοτιοδυτικής Γαλλίας που βρίσκεται στο νομό Ταρν, του οποίου και αποτελεί την πρωτεύουσα. Είναι κτισμένη κοντά στις όχθες του ποταμού Ταρν, περίπου 80 χλμ. βορειοανατολικά της Τουλούζης και 676 νότια του Παρισιού.
Πρώτοι κάτοικοί της θεωρούνται οι Γαλάτες. Η ιστορία της πόλης αυτής είναι πολύ παλαιά και συνδέθηκε στενά με την ιστορία των λεγόμενων εξ αυτής Αλβιγινών (ή Αλμπιγινών). Εκτός από πρωτεύουσα του νομού αποτελεί επίσης και ομώνυμη αρχιεπισκοπική έδρα. Η πόλη σήμερα διακρίνεται στη παλαιά, που κατέχει το κέντρο της με μικρούς και στενούς δρόμους, και η σύγχρονη που εκτείνεται γύρω από την παλαιά από την οποία την χωρίζει ευρεία περιφερειακή λεωφόρος. Το 1947 αριθμούσε 35.000 κατοίκους, ενώ το 1999 έφθασε τους 46.300 περίπου.
Σημαντικότερα αξιοθέατα αποτελούν στη παλιά πόλη τα παλαιά κτίρια όπου εξέχουσα θέση κατέχουν αφενός ο καθεδρικός ναός της Αγίας Καικιλίας, που παρουσιάζει μια αρχιτεκτονική ιδιορρυθμία του γοτθικού ρυθμού του οποίου η κατασκευή διήρκεσε 2,5 αιώνες, από το 1277 μέχρι το 1512, όπως και το επισκοπικό μέγαρο (επισκοπικό παλάτι, ή ανάκτορο Μπερμπί), που αποτελεί οχυρή οικοδομή του 14ου αιώνα και στεγάζει σήμερα το μουσείο Ανρί ντε Τουλούζ-Λωτρέκ (η πόλη είναι η γενέτειρα του ζωγράφου Ανρί ντε Τουλούζ-Λωτρέκ), το δημαρχιακό μέγαρο και το μέγαρο Ρεϋνές του 16ου αιώνα και αφετέρου η περίφημη οκτάψιδη παλαιά λιθόκτιστη γέφυρα, μήκους περίπου 150 μ., που φέρεται να κατασκευάστηκε αρχικά το 1035. Από το 2010, η επισκοπική πόλη της Αλμπί αποτελεί μνημείο παγκόσμιας κληρονομιάς της UNESCO.
Σημαντική επίσης είναι η φήμη του «Λυκείου Λαπερούζ» που εδρεύει σε παλαιό μοναστήρι της πόλης και η σπουδαία πινακοθήκη της.
Εξωτερικοί σύνδεσμοι
Κατηγορία:Πόλεις των Κεντρικών Πυρηναίων Κατηγορία:Μνημεία Παγκόσμιας Κληρονομιάς στη Γαλλία
Θωμάς Μαλαβέτας
Ο Θωμάς Μαλαβέτας (1900-1944) ήταν Έλληνας δημοσιογράφος, εκδότης εφημερίδων και συγγραφέας.
Γεννήθηκε στη Λάρισα το 1900 και από νεαρή ηλικία ασχολήθηκε με τη δημοσιογραφία διατελώντας συντάκτης των κυριοτέρων εφημερίδων της γενέτειράς του. Συμμετείχε στη Μικρασιατική εκστρατεία υπηρετώντας στο 5/42 Σύνταγμα Ευζώνων όπου και τιμήθηκε με το παράσημο Ανδρείας και τον Πολεμικό Σταυρό. Κατά τη διάρκεια της εκστρατείας αυτής εξέδιδε στο μέτωπο την εφημερίδα "Η Φούντα". Από το 1923 άρχισε να εργάζεται στις κυριότερες εφημερίδες της Αθήνας συμπληρώνοντας εικοσαετία στην εφημερίδα "Έθνος" στην οποία τελούσε συντάκτης ύλης.
Όταν ξεκίνησε ο Ελληνοϊταλικός πόλεμος το 1940 από τις πρώτες ημέρες ακολουθούσε την πρώτη γραμμή του αλβανικού μετώπου ως πολεμικός ανταποκριτής της εφημερίδας Έθνος σε όλες τις επιχειρήσεις. Κατά την γερμανική κατοχή έλαβε ενεργό μέρος στην Εθνική Αντίσταση εκδίδοντας την εφημερίδα "Δημοκρατική Σημαία".
Παράλληλα ο Θωμάς Μαλαβέτας υπήρξε επί σειρά ετών γραμματέας της Ένωσης Συντακτών.
Στο συγγραφικό του έργο περιλαμβάνονται πολλές πραγματείες ιστορικού ενδιαφέροντος από εποχής της τουρκοκρατίας και μετέπειτα. Επίσης εξέδωσε το βιβλίο "Άγιον Όρος" στο οποίο εξέθεσε τις εντυπώσεις που του προκάλεσε ο χώρος κατά την εκεί επίσκεψή του.
Ο Θωμάς Μαλαβέτας δολοφονήθηκε από κομμουνιστές στις 12 Δεκεμβρίου του 1944. Γιος του ήταν ο ηθοποιός Δημήτρης Μαλαβέτας.
Παραπομπές
Κατηγορία:Έλληνες δημοσιογράφοι Κατηγορία:Έλληνες εκδότες Κατηγορία:Ελληνικός πολεμικός σταυρός